Source: http://web.vecer.com/portali/vecer/v1/default.asp?kaj=3&id=2012050105779054
Timestamp: 2013-05-22 21:45:17+00:00

Document:
VECER.COM: Libija: Gadafijevemu sinu bomo sodili doma
Datum: 1.5.2012 18:14:00 - Stran: Svet
Libija: Gadafijevemu sinu bomo sodili doma
Tripoli in ICC se že vse od aretacije Seifa al Islama novembra lani prepirata, kje naj bi sodili Gadafijevemu sinu
Libija je danes na Mednarodno kazensko sodišče (ICC) naslovila uradno zahtevo, naj razveljavi nalog za aretacijo sina nekdanjega libijskega voditelja Moamerja Gadafija in opusti primer proti njemu. Tripoli in ICC se že vse od aretacije Seifa al Islama novembra lani prepirata, kje naj bi sodili Gadafijevemu sinu.ICC je junija lani izdal nalog za aretacijo Seifa al Islama in nekdanjega šefa libijske obveščevalne službe Abdulaha al Senusija in jima želi soditi v Haagu. Tretji nalog je izdal za Moarmerja Gadafija, vendar ga je po njegovi smrti oktobra lani razveljavil.Nova libijska vlada je napovedala, da bo do 30. aprila ICC predložila uradne razloge, zakaj bi morali Seifu al Islamu soditi v domovini.Libija se v svoji zahtevi med drugim sklicuje na pristojnost ICC, ki dopolnjuje nacionalna sodišča in lahko deluje le v primeru, ko države podpisnice Rimskega statuta ne želijo ali ne morejo izvesti postopka.Stališče Tripolija je podprla tudi Arabska liga, ki je v sporočilu za javnost poudarila, da je libijska vlada večkrat zagotovila, da bo izpolnila vse pogoje za pravično in nepristransko sojenje Seifu al Islamu v domovini.Libija je 6. aprila vložila pritožbo na zahtevo ICC po takojšnji izročitvi Seifa al Islama, ki ga sodišče išče zaradi zločinov proti človečnosti. ICC je libijsko pritožbo zavrnil. sta

References: ICC 
 sodišče 
 ICC 
 ICC 
 ICC 
 sodišče 
 ICC